## Pravilnik o izmjenama i dopunama Pravilnika o temeljnim zahtjevima za opremu, zaštitne sustave i komponente namijenjene eksplozivnoj atmosferi plinova, para, maglica i prašina

### NN 148/1999 (30.12.1999.), Pravilnik o izmjenama i dopunama Pravilnika o temeljnim zahtjevima za opremu, zaštitne sustave i komponente namijenjene eksplozivnoj atmosferi plinova, para, maglica i prašina

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavka 2., članka 17. stavka 2., članka 23. stavka
4. i članka 32. stavka 2. Zakona o normizaciji ("Narodne novine" br. 55/96)
ravnatelj Državnog zavoda za normizaciju i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O TEMELJNIM ZAHTJEVIMA ZA OPREMU, ZAŠTITNE SUSTAVE I KOMPONENTE NAMIJENJENE EKSPLOZIVNOJ ATMOSFERI PLINOVA, PARA, MAGLICA I PRAŠINA**

Članak 1.

U Pravilniku o temeljnim zahtjevima za opremu, zaštitne sustave i komponente
namijenjene eksplozivnoj atmosferi plinova, para, maglica i prašina ("Narodne
novine" br. 69/98), u članku 3. stavak 5. mijenja se i glasi:

"Pojam ugroženoga prostora u smislu ovoga pravilnika sadržajno je određen
u normama HRN EN 60079-10 i HRN IEC 61241-3, a pojam eksplozivne atmosfere
sadržajno je određen u normi HRN IEC 60050-426.".

Članak 2.

U članku 11. brišu se stavci 5. i 6.

Članak 3.

U članku 17. stavak 2. mijenja se i glasi:

"Stupanjem na snagu ovoga pravilnika sva oprema, zaštitni sustavi, uređaji
i komponente koji ne udovoljavaju temeljnim zahtjevima ovoga pravilnika,
a odgovaraju zahtjevima u propisima i normama koji su važili do stupanja
na snagu ovoga pravilnika mogu se potvrditi (certificirati) uz označivanje
slovom "Y" u brojčanoj oznaci potvrde (certifikata) o sukladnosti. Valjanost
potvrde (certifikata) o sukladnosti može biti najdulje do 30. lipnja 2003.
godine.".

Iza stavka 2. dodaje se novi stavak 3. koji glasi:

"U potvrdi (certifikatu) o sukladnosti uz označivanje slovom "Y" mora
se dati obrazloženje označivanja tim slovom kao i navesti odgovarajuće
ograničenje uporabe opreme, zaštitnih sustava, uređaja i komponenata.".

Članak 4.

U II. PRILOGU "TEMELJNI ZAHTJEVI ZDRAVLJA I SIGURNOSTI ZA KONSTRUKCIJU
I IZRADU OPREME I ZAŠTITNIH SUSTAVA NAMIJENJENIH UPORABI U PROSTORIMA UGROŽENIM
EKSPLOZIVNOM ATMOSFEROM" u točki 1.0.5. Označivanje u stavku 1. alineja
druga mijenja se i glasi:

"- potvrdbenim (certifikacijskim) znakom prema posebnom propisu".

Članak 5.

U X. PRILOGU "A. OZNAČIVANJE" riječi "općeg potvrdbenog (certifikacijskog)
znaka" zamjenjuju se riječima "potvrdbenog (certifikacijskog) znaka prema
posebnom propisu".

Članak 6.

U XII. PRILOGU "RASPOLOŽIVE HRVATSKE NORME ZA PROVEDBU OVOG PRAVILNIKA"
točke 1., 2., 3. i 4. mijenjaju se i glase:

"1. Za opremu, zaštitne sustave i komponente:

HRN EN 50014 do HRN EN 50020

HRN IEC 61241-1-1

HRN EN 50028

HRN EN 50033

HRN EN 50050

HRN EN 50053-1, HRN EN 50053-2, HRN EN 50053-3

HRN EN 50059

HRN IEC 60078-15 do objave HRN EN 50021.

2. Za ocjenu ugroženoga prostora HRN EN 60079-10 i HRN IEC 61241-3.

3. Za elemente električne instalacije:

HRN IEC 60079-14, HRN IEC/TR 60079-13, HRN IEC/TR 60079-16 i HRN IEC
61241-1-2

HRN EN 50176

HRN EN 50177.

4. Za održavanje i popravak, obnovu i pregradnju:

HRN IEC 60079-17

HRN IEC 60079-19.".

Članak 7.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-02/98-02/10
Urbroj: 558-04/1-99-5
Zagreb, 23. prosinca 1999.

Ravnatelj
**dr. sc. Jakša Topić, dipl. ing.** v. r.

Pravilnik, NN 148/1999-2269